google/wiki40b huggingface dataset:
Norbert Elias

Norbert Elias (22. juuni 1897 Breslau (tänapäeval Wrocław, Poola) – 1. august 1990 Amsterdam) oli juudi päritolu saksa sotsioloog, kes omandas hiljem Briti kodakondsuse.
Eliase tuntumaid teoseid on kaheköiteline "Tsiviliseerumisprotsess".
Abhaasi-adõgee keeled

Võimalik sugulus teiste keeltega

Peetakse tõenäoliseks abhaasi-adõgee keelte sugulust hati keelega.
Eesti Eruohvitseride Kogu

Eesti Eruohvitseride Kogu (lühend: EEOK) on 2001. aastal asutatud Eesti mittetulundusühing. EEOKi juhatuse esimees on [Enn Tupp].
Simón Bolívar

Simón José Antonio de la Santísima Trinidad Bolívar y Palacios, hüüdnimega Vabastaja, hispaania keeles El Libertador (24. juuli 1783 Caracas – 17. detsember 1830 Santa Marta lähedal (Colombia) oli Ladina-Ameerika revolutsiooni juht ja paljude riikide riigipea.
Maksimaalne jätkusuutlik saak

Maksimaalne jätkusuutlik saak (inglise maximum sustainabile yield, lühendatult MSY) on suurim teoreetiline saak (jätkusuutlik saak), mida on populatsioonist selle juurdekasvu kahjustamata võimalik välja püüda, küttida või muul viisil tarbida.
Antsla linna lasteraamatukogu

Antsla linna lasteraamatukogu oli lasteraamatukogu Võrumaal Antslas. 
Raamatukogu teguses iseseisvana 1951–1974. Seejärel oli see 2004. aastani Antsla linnaraamatukogu osakond.
Harry Kane

Klubikarjäär

Kane debüteeris Tottenhami rivistuses 25. augustil 2011, kui mängiti UEFA Euroopa Liiga raames šoti klubiga Heart of Midlothian.
Hooajal 2010–11 veetis ta laenul Leyton Orientis, 2011–12 laenul Millwallis ja 2012–13 esimese poole hooajast laenul Norwich Citys ning teise poole Leicester Citys.
Alates 2014–15 hooajast mängib Kane Tottenhami põhirivistuses. Ta valiti 2015. aasta jaanuaris ning veebruaris Premier League'i kuu parimaks mängijaks. Lüües kõikide sarjade peale 31 väravat, millest 21 olid liigas, nimetati Kane PFA aasta noormängijaks.
2015–16 lõi Kane liigas 25 väravat, mille eest võitis ta ka oma karjääri esimese Premier League'i kuldse saapa. 2016. aasta märtsis nimetati ta taas Inglismaa kõrgliiga kuu parimaks mängijaks.
Kane võitis juba järgmisel hooajal oma teise kuldse saapa, kui lõi Premier League's 29 ja kõikide sarjade peale 35 väravat.
9. septembril 2017 lõi Kane Evertoni vastu oma 100. värava Tottenhami meeskonnas. 13. septembril 2017 lõi ta kaks väravat UEFA Meistrite Liiga kohtumises Borussia Dortmundiga, aidates oma koduklubi 3:1 võiduni Wembley staadionil.

Koondisekarjäär

Kane on esindanud Inglismaad nii U17-, U19-, U20- kui ka U21-koondises.
Inglismaa täiskasvanute koondises debüteeris Kane 27. märtsil 2015 Leedu vastu. Ta lõi samas mängus ka oma debüütvärava.
2016. aastal esindas Kane Inglismaad Euroopa meistrivõistlustel, kus langeti kaheksandikfinaalis Islandi vastu.
13. juunil 2017 lõi ta kaks väravat sõpruskohtumises Prantsusmaaga. Inglased kaotasid võõrsil 2:3.
2018. aasta maailmameistrivõistluste esimeses alagrupimängus 18. juunil võitsid inglased Kane'i kahe värava toel Tuneesiat 2:1. 24. juunil toimunud teises alagrupimängus Panama vastu tegi Kane kübaratriki. Ta sai sellega esimeseks Inglismaa mängijaks pärast Ron Flowersit (1962), kes on maailmameistrivõistluste kahes esimeses mängus värava löönud, lisaks esimeseks Inglismaa mängijaks, kes on alagrupiturniiril löönud neli väravat, ning üheks kolmest Inglismaa mängijast Geoff Hursti (1966) ja Gary Linekeri (1986) kõrval, kes on maailmameistrivõistlustel teinud kübaratriki. Kaheksandikfinaalis lõi ta penaltist värava Colombia vastu.
Kirikuisa

Kirikuisa (vanakreeka keeles πατὴρ ἐκκλησιάστικος patḗr ekklēsiástikos, ladina keeles pater ecclesiae) all mõistetakse 1.–8. sajandil, st hilisantiigi perioodil elanud kristlikku autorit, kelle tekstid on oluliselt mõjutanud kristlikku õpetust, kristluse enesemääratlust ning kirikukorraldust. Tavaliselt loetakse kirikuisasid ka pühakuteks.

Ikonograafia

Ikonograafias kujutatakse kirikuisasid liturgilises rüüs, sageli käsikirjarulli või raamatuga. Lääne-Euroopa kunstis on vahel tavaks kujutada pühapildi kompositsioonis mõnd vihjet kirikuisa pärimuslikule eluloole (näiteks Hieronymus koos lõviga).
Haapsalu lossipark ja Krahviaed

Haapsalu lossipark ja Krahviaed on kaitsealune park Läänemaal Haapsalu linnas (58° 56′ 48″ N, 23° 32′ 19″ E).
Haapsalu lossipargi piir kulgeb mööda katastriüksuse 'Linnus' piiri. Pargi pindala on 7,4 ha. Pargis kasvab Eesti kõrgeim läänepärn (kõrgus 34,5 m, H. Sander 1998; Eesti põlispuud). Park jääb ka Väinamere loodusalale, mis kuulub Natura-alade hulka.
Haapsalu lossipargi ja Krahviaia keskkonnaregistri kood on KLO1200517.
Wallaceophis

Levila

Need maod elavad Indias, Gujarati osariigis.

Nimi

Maoperekonna nii koosneb kahest sõnast, esimene pool on patronüüm Alfred Russel Wallace'i auks ja järelliide ‘ophis’ (όφις) tähendab kreeka keeles 'madu'.
Püreneed

Püreneed on mäestik Euroopas (täiendina on pärisnimi ainsuses: Pürenee mäestik). Kulgeb Hispaania ja Prantsusmaa piiril ida–läänesihilisena Biskaia lahest ja Vahemereni.
Kõrgus kuni 3404 meetrit (Maladeta massiivis).
Püreneedes Pürenee rahvuspargi territooriumil asub Cirque de Gavarnie tsirkusorg.
Alevik

Alevik on asula, mis jääb suuruselt tavaliselt küla ja alevi vahepeale ning on kohalik majandus-, haldus- või muu keskus.
Alevikud on tekkinud tavaliselt turukeskustena kiriku ümber või töölisasulatena raudteejaama või vabriku ümber.

Eesti

Aastal 1974 muudeti alevik Eesti NSV-s ametlikult asulatüübiks. Eesti NSV asulate linna-, alevi-, aleviku- ja külakategooriatesse arvamise korra põhimäärus sätestas, et alevikuks võib saada maa-asula, millel on kompaktne hoonestus ja üle 300 alalise elaniku.
Eesti Vabariigi valitsuse 1996. aasta 24. septembri määrusega kvalifitseeriti alevikud linnalisteks asulateks.
2012. aasta augusti alguse seisuga on Eestis 185 alevikku.
2012. aastal valmis sotsiaalministeeriumis eelnõu, mis nägi Eestis ette alevike kaotamise. Selle kohaselt oleks 24 väikest alevikku muutunud külaks, 153 võinud aga saada aleviteks. Majandus- ja kommunikatsiooniminister Juhan Partsi vastuseisu tõttu see eelnõu valitsuse kooskõlastamisringi ei läbinud ja seda edasi ei menetletud.
Looduspõhised lahendused

Looduspõhised lahendused (inglise nature-based solutions) on looduslikel protsessidel põhinevate või loodusest inspireeritud kontseptsioonide kasutamine keskkonna ja ühiskonnaga seotud väljakutsete ja probleemide lahendamiseks. Sellisteks väljakutseteks on näiteks kliimamuutused, vee- ja toiduturvalisus, reostus, (loodus)katastroofide riskid ja inimtervis. Looduspõhised lahendused aitavad inimkonnal kohaneda kliimamuutustega, vähendada looduskatastroofidega seotud riske, luua tervisliku elukeskkonnaga linnu lahendada veevarustuse ja toidu kindlustatusega seotud probleeme jmt.
Looduspõhised lahendused kasutavad ökosüsteemide omadusi ja funktsioone, et tagada inimestele vajalike keskkonnakaitseliste, sotsiaalsete ja majanduslike hüvede toimimine. Sageli on looduspõhised lahendused kulutõhusamad kui puhttehnilised lahendused, sest pakuvad inimestele peale ühe probleemi lahenduse tasuta ka muid loodushüvesid ehk ökosüsteemiteenuseid.
Näiteks rohelised katused ja seinad linna hoonetel aitavad hoida kuumadel perioodidel temperatuuri madalamal, koguda tormivett, vähendada õhu saastatust ja tõsta inimeste heaolu, suurendades samal ajal elurikkust. Looduspõhist lähenemist saab kasutada linnades sademevee immutamiseks, sademete äravoolu aeglustamiseks.
Monninkylä

Monninkylä (rootsi keeles Månby) on küla Soomes Lõuna-Soome läänis Uusimaa maakonnas Askola vallas, 17 km kaugusel Porvoo ja 21 km kaugusel Mäntsälä. 
Külas asub Soome ainus kihelkonna hooldatud välibassein, mis on avatud juunist augustini.
Theia (planeet)

Theia on hüpoteetiline iidne planeedi massiga taevakeha. Hüpoteesi kohaselt eksisteeris see varases päikesesüsteemis ning põrkas hiiglasliku kokkupõrke hüpoteesi kohaselt umbes 4,31 miljardit aastat tagasi kokku noore Maaga. Hüpoteesi kohaselt oli Theia Maa troojalane ning see oli umbes sama suur kui Marss, diameetriga umbes 6000 kilomeetrit. UCLA uue uurimuse kohaselt, mis põhines Apollo missioonide  käigus Maale toodud kivimiproovidel, toimus Theia ja Maa vahel otsekokkupõrge. Eelmise teooria kohaselt oli tegu ainult riivava kokkupõrkega. Mudelite kohaselt kogunes Theiast järele jäänud kiviräbu ümber Maa ja sellest moodustus Kuu. Mõned teadlased arvavad, et materjalist, mis paiskus Maa orbiidile, tekkis esialgu kaks kuud, mis hiljem ühinesid, vormides Kuu, mida me tänapäeval näeme. Kuid kahe Kuu hüpotees ei ole vajalik, et seletada erinevust Kuu kahe poole vahel (nähtav külg ja tagakülg). Theia teooria seletab ka seda, miks Maa tuum on suurem kui see peaks Maa suurusel taevakehal eelduste kohaselt olema. Hüpoteesi kohaselt segunesid Theia tuum ja vahevöö Maaga.

Orbiit

Teadlased on arvamusel, et Theia asus Maa-Päikese süsteemi  Lagrange'i punktis L4 või L5. Sellisel juhul oleks Theia võinud kasvada potentsiaalselt Marsi suuruseks. Kokkupõrkekursile Maaga oleks ta kõige tõenäolisemalt sattunud Veenuse põhjustatud gravitatsiooniliste häirituste tõttu.

Nimi

Theia nimetati titaan Theia järgi, kes oli kreeka mütoloogias kuujumalanna Selene ema.

Kokkupõrge

Suure kokkupõrke hüpoteesi kohaselt tiirles Theia ümber Päikese, umbes samal orbiidil, millel oli proto-Maa, jäädes lähedale Lagrange'i punktile L4 või L5 ning ta viidi sellelt orbiidilt välja Jupiteri ja/või Veenuse gravitatsioonilise mõju tõttu. Seetõttu põrkasid Theia ja Maa kokku.
Algselt oli hüpotees selline, et Theia põrkus Maaga riivamisi, mille tulemusel paiskus kosmosesse tükke nii proto-Maast kui ka Theiast. Seejärel need tükid vormisid ühe keha, millest sai Kuu või tekkis kaks kuud, mis lõpuks ühinesid üheks. Selle hüpoteesi kohaselt oleks Theia otsekokkupõrge proto-Maaga  hävitanud mõlemad planeedid ning selle tulemusel oleks tekkinud lühiajaline teine Asteroidide vöö Veenuse ja Marsi orbiitide vahele.
2016. aasta jaanuaris avaldatud tõendite kohaselt oli tegemist kindlasti otsekokkupõrkega ning Theia jäänused on leitavad nii Maalt kui Kuult.
Kosmonaut (arvutimäng)

Kosmonaut oli 1989 avalikustatud arvutimäng, mille programmeerisid Jaan Tallinn, Ahti Heinla ja Priit Kasesalu. See oli esimene eestlaste tehtud arvutimäng, mida turustati ka välismaale. Mängu turustamisega tegeles Rootsi ettevõte Scandinavian PC Systems. Mängus tuli hüpates läbida takistusradasid.
Mängule tuli 1992 ka järg SkyRoads.
Meelis Kanep

Meelis Kanep (sündinud 27. mail 1983 Võrus) on Eesti maletaja, suurmeister.
Riistvaraline turvamoodul

Disain

Riistvaralises turvamoodulis saab olla funktsioone, mis annavad teada sissemurdmisest süsteemi, nagu nähtavad murdmise märgid või logimise ja häire signaal, või võltsimiskindlus, mis teeb võltsimise keerulisemaks ilma riistvaralist turvamoodulit kasutuskõlbmatuks muutmata, või võltsimisvastasust, näiteks võtmete kustutamist võltsimise ilmsikstulekul. Iga moodul sisaldab üks ja rohkem turvalisem krüptoprotsessori kiibid.
Valdav osa olemasolevatest riistvaralistest turvamoodulitest on mõeldud peamiselt salajaste võtmete haldamiseks. Mõnigi turvamoodulite süsteemidel on vahendid, mis lubavad turvaliselt varundada võtmeid ning hoida neid turvamooduli väljaspool. Võtmed saab varundada pakitud ja salvestada arvuti kettale või teiste andmekandjatele, kasutades turvalise seadet nagu kiipkaart või mõni muu turva seade.
Riistvaralised turvamoodulid on sageli osa kriitilistest infrastruktuuri süsteemidest, näiteks internetipanga tarkvaraprogramm, turvamoodulid on võimalik koondada kõrge kättesaadavuse ja jõudluse saamiseks. Mõnedes moodulites on kask toiteplokid ja kiirvahetavad komponente, näiteks jahutusventilaatorid, mis vastavad andmekeskuse keskkondade kõrge kasutatavuse nõuetele.

Turvalisus

Riistvaralistel turvamoodulitel on väga kriitiline roll tarkvaraprogrammi ja infrastruktuuri kindlustamises, see tähendab, et kõik riistvaralised turvamoodulid või krüptomoodulid on tavaliselt sertifitseeritud vastavalt rahvusvahelistele tunnustatule standarditele, näiteks FIPS 140 või Common Criteria.

eIDAS regulatsioon

e-identimise ja e-tehingute jaoks vajalike usaldusteenuste kohta siseturul ja millega tunnistatakse kehtetuks (eIDAS – Electronic Identification and Trust Services for electronic transactions in the Internal Market). eIDAS on kirjeldatud eeskirjas EU Regulation 910/2014  Digitaalsed piirid kaovad ja teised riigid võivad aktsepteerida ELi riikide elektroonilise identifitseerimise vahendeid (eID). Suur osa sellest seadusest puudutab usaldusteenuseid, nagu elektroonilised allkirjad, elektrooniline tarne, elektroonilised plommid ja veebilehte autentimine. Riistvaraliste turvamoodulite tootjad osalevad aktiivselt turvanõuete ja kaitseprofiilide koostamisel Euroopa Standardikomitees (CEN). Eesmärk on seatud turvalistele kvalifitseeritud allkirjadele, pitsatitele ja ajatemplitele vastavalt ELi eIDAS-määrusele.
Afrotyphlops obtusus

Levila

Afrotyphlops obtusus on levinud Malawi lõunaosas, Mosambiigi põhjaosas ja Zimbabwe idaosas.
Jämepeamadulased

Klassifikatsioon

Jämepeamadulaste süstemaatika pole päris selge. Jämepeamadulasi on klassifitseeritud mitmeti, neid on klassifitseeritud kui nastiklasi, Xenodontidae alamsugukonnana ja osad autorid paigutavad nad, seisuga 2009, ka sugukonda Dispadidae.

Levila

Need väikesed (mitte üle 1 m pikad) maod elavad Lõuna-Ameerikas ja Kesk-Ameerikas, Aasias ja Indias.

Kopsud

Erinevalt teistest madudest on jämepeamadulastel mitte vasak vaid parem kops taandarenenud.
Kiievi rahvusvaheline filmifestival Molodist

Kiievi rahvusvaheline filmifestival Molodist (ukraina keeles Київський міжнародний кінофестиваль "Молодість") on Ukrainas Kiievis igal aastal toimuv filmifestival. 
Esimest korda toimus festival 1970. aastal. Festival keskendub eeskätt noorte filmilavastajate tööde näitamisele. Festival kuulub 1993. aastast Rahvusvahelise Filmiprodutsentide Liitude Föderatsiooni (FIAPF) otsusega rahvusvaheliselt sertifitseeritud spetsialiseeritud võistlusprogrammiga festivalide hulka.

 
Festivali president aastatel 2001–2012 oli Bogdan Stupka. Festivali peadirektor alates 1992. aastast on Andri Halpahtši. 2018. aastal toimunud 47. Kiievi rahvusvahelise filmifestivali rahvusliku võistlusprogrammi žürii liikmeks kutsuti Tallinnast PÖFF-i direktor Tiina Lokk.
47. Kiievi rahvusvaheline filmifestival pidi toimuma 2017. aasta oktoobris, kuid korraldajad otsustasid ürituse üle viia 2018. aasta maisse. Vastav kooskõlastus saadi FIAPF-iga ja kõigi A-klassi ja B-klassi rahvusvaheliste filmifestivalide korraldajatega.
Festivali konkursist on osa võtnud enda debüütfilmiga terve rida tänaseks tuntuks saanud Euroopa lavastajaid (teiste seas Danny Boyle, Aleksei Balabanov, François Ozon ja Stephen Daldry).
Festivali avatseremooniaid on peetud Kiievi esinduslikemais saalides: 2013. ja 2014. aastal Rahvuslikus kunstipalees Ukraina, 2015. ja 2016. aastal Ivan Franko nimelises Rahvuslikus Akadeemilises Draamateatris ning 2018. aastal Ukraina Ooperiteatris.

Sküüdi hirv

Festivali peaauhind (Grand prix) antakse festivali parimale filmile. Peauhinna laureaat saab taiese Sküüdi hirv (ukraina keeles Скіфський олень) ja 10 000 USA dollarilise rahalise summa.
1997. aastast hakati välja andma auhinda panuse eest maailma filmivaramusse. Ka selle auhinna laureaadile antakse Sküüdi hirv. Selle auhinna on saanud teiste seas Sophia Loren (2003), Roman Polański (2005), Catherine Deneuve (2009), Sophie Marceau (2010), Christopher Lambert (2010), Kira Muratova (2015), Ettore Scola, Fjodor Bondartšuk, Irina Skobtseva, Edward Dmytryk, Mario Monicelli ja Jerzy Hoffman.
J. W. Roxbee Cox

J. W. Roxbee Cox oli Briti filosoof, kes kirjutas vaimufilosoofiast, tajufilosoofiast, metafüüsikast ja eetikast. Ta töötas Queen's University Belfastis ja Lancasteri Ülikoolis.
Heinrich Bruns

Ernst Heinrich Bruns (4. september 1848 Berliin – 23. september 1919 Leipzig) oli saksa matemaatik ja astronoom.
Aastail 1873–1876 tegutses ta Tartu observatooriumis. Aastast 1882 oli ta Leipzigi observatooriumi direktor.
Järveküla kool

Järveküla kool on kool Harju maakonnas Rae vallas Peetri asulas.
Koolis õpib kokku 600 õpilast (2018/2019).
Kooli direktor on Mare Räis.
Tramadool

Tramadool (Tramadol, Tramadolum) on tsentraalse toimega kaasaegne narkootililiste ainete rühma kuuluv valuvaigisti. Kasutatavad ravimvormid: tabletid, kapslid, süstid, tilgad, küünlad.
Haridusuuringud

Haridusuuringud on haridust ja selle põhiprotsesse nagu õppimist ja õpetamist käsitlevad uuringud. Haridusuuringuid viiakse läbi erinevate sotsiaalteaduslike ja humanitaarteaduslike distsipliinide raames.

Rahvusvahelistes uuringutes osalemine

PISA rahvusvaheline õpilaste õpitulemuslikkuse hindamisprogramm.
TALIS on rahvusvaheline õpetamise ja õppimise uuring, millega kogutakse andmeid õpetajate, õpetamise, õppekeskkonna ja õpetajate töötingimuste kohta OECD riikides.
PIAAC on rahvusvahelise täiskasvanute oskuste uuring. Testi on välja töötanud  Majandusliku Koostöö ja Arengu Organisatsioon (OECD) koos USA suure testimiskeskusega Educational Testing Service (ETS). Eestis viis PIAAC uuringut läbi ning samuti korraldab "Haridus ja oskused" testi rakendamist Haridus- ja Teadusministeerium. 
TIMSS on rahvusvaheline matemaatika ja loodusainete võrdlusuuring, mis annab riikidele võimaluse mõõta õpilaste õpitulemuslikkust nimetatud ainetes ning jälgida arenguid. TIMSS on Rahvusvahelise Haridustulemuslikkuse Hindamise Assotsiatsiooni projekt, mis viidi Eestis läbi 2003. aastal.
APIKS on laiapõhjaline Eesti kõrgkoolide ning teadusarendusasutuste akadeemilist personali  hõlmav küsitlus, mis keskendub töötajate rahulolule, töökeskkonna tingimustele ning akadeemilise töö olemusele ning muutustele. Uuringut teostavad Tartu Ülikool ja Mõttekoda Praxis, eksperdina on kaasatud Leideni Ülikoolist Maarja Beerkens. Eesti uuring haakub rahvusvahelise "Academic Profession in Knowledge-based Society" (APIKS) uuringuga, mis võimaldab iseloomustada Eesti teaduskeskkonda rahvusvahelisel taustal.
Centrs (Daugavpils)

Centrs (vene keeles Центр) on Läti linna Daugavpilsi osa. Asub Daugava jõe põhjakaldal, Gajoksist läänes ja Esplanādest idas
Centrs (Kesklinn) kandis kunagi nime Jaunā Forštate ehk uus eeslinn. Üleujutuste all kannatanud agul hakkas arenema vahemikus 1810-1826 seoses ajaloolise linnasüdame lammutamisega Daugavpilsi kindluse ehitamisel. Aastail 1833-1841 püstitati üleujutuste tõkkeks tamm (praegu asub sellel 18. novembra iela). Linnaosa arengut soodustas ka Riia-Viciebsk-Orjoli raudtee rajamine, sest selle liini raudteejaam rajati just Centrsi aladele.
Aastal 1848 valmis Aheldatud Püha Peetruse katoliku kirik. Aastal 1850 valmis sünagoog (renoveeriti aastal 2005). Aastal 1882 rajas toonane linnapea Pavel Dubrovin 3 hektari suuruse pargi, mis kannab tänapäeval tema nime. Aastal 2004 pühitseti sealne õigeusu kabel.
Centrsis asuvad mitmed koolid, linnaosa läbivad kaks trammiliini. Centrsis asub Daugavpilsi Ülikooli vana hoonetekorpus. Linnaosa hoonete seas on nii juugendi kui ka ampiiri kauneid näiteid. Linnaosas asub Daugavpilsi raekoda, seda ehivad mitmed skulptuurid. Linnaosas paiknevad Daugavpilsi raudteejaam ja autobussijaam.
Werner Krolikowski

Werner Krolikowski (sündinud 12. märtsil 1928 Oels'is, Sileesias (tänapäeval Olesnica, Poola)) on endine Saksa DV riigitegelane.
Werner Krolikowski on pärit töölisperekonnast. Põhikooli lõpetamise järel õppis ta aastatel 1942–1944 haldusteenistujaks. 1944. aasta oktoobrist kuni 1945. aasta maini võttis ta lennuväe abiteenistuse koosseisus osa Teisest maailmasõjast.
Sõja järel töötas ta 1945. aasta maist oktoobrini kodukohas Oels'is töölisena. 1945. aastal asustati ta Poolale läinud Sileesiast ümber Mecklenburgi Darguni, kus ta töötas esialgu töölisena. 1946. aasta oktoobris astus Werner Krolikowski Saksamaa Sotsialistlikku Ühtsusparteisse. 1946–1950 töötas ta Malchinis haldusteenistujana. 1950–1952 töötas ta Saksamaa Sotsialistliku Ühtsuspartei Mecklenburgi liidumaa juhatuses. 1952. aasta juulist kuni detsembrini oli ta Ribnitz-Damgarteni piirkonna Saksamaa Sotsialistliku Ühtuspartei allorganisatsiooni esimene sekretär. 1952. aasta detsembris vabastati ta sellelt ametikohalt ning talle avaldati parteidistsipliini rikkumise eest noomitus.
1953. aasta jaanuarist töötas ta Greifswaldi ringkonna SSÜP-i allorganisatsiooni agitatsiooni- ja propagandasekretärina, oktoobrist detsembrini teise sekretärina ja 1953. aasta detsembrist kuni 1958. aasta juunini esimese sekretärina. 1958. aasta juunist kuni 1960. aastani märtsini oli ta Rostocki piirkonna SSÜP-i allorganisatsiooni agitatsiooni- ja propagandasekretär ning seejärel 1960. aasta märtsist maini teine sekretär.
1960. aasta maist kuni 1973. aasta oktoobrini oli Werner Krolikowski Dresdeni ringkonna SSÜP-i allorganisatsiooni esimene sekretär. Alates 1963. aastast oli ta Saksamaa Sotsialistliku Ühtsuspartei Keskkomitee liige ja Rahvakoja (parlamendi) liige. 1971. aasta juunis sai ta Saksamaa Sotsialistliku Ühtsuspartei Keskkomitee Poliitbüroo liikmeks. 1973. aasta oktoobrist kuni 1976. aasta oktoobrini oli ta Saksamaa Sotsialistliku Ühtsuspartei Keskkomitee sekretär ja 1976–1989 Saksamaa Sotsialistliku Ühtsuspartei Keskkomitee Poliitbüroo majanduskomisjoni liige. 1976. aasta novembrist kuni 1988. aasta novembrini oli ta Saksa DV Ministrite Nõukogu esimene aseesimees. 1988. aasta septembris sai ta Saksamaa Sotsialistliku Ühtsuspartei Keskkomitee põllumajandussekretäriks. 1988. aastast kuni 1989. aasta novembrini oli ta ka Saksa DV Riiginõukogu liige.
1989. aasta novembris astus Werner Krolikowski kõigilt oma ametikohtadelt tagasi ja heideti 3. detsembril 1989 Saksamaa Sotsialistlikust Ühtsusparteist välja. 7. detsembrist 1989 kuni 12. märtsini 1990 oli ta süüdistatuna riigi raha kuritarvitamises eeluurimisvangistuses, kuid vabastati vahi alt tervislikel põhjustel ning kohtuprotsess jäeti ära.
Väike Rannavärav (tänav)

Väike Rannavärav on tänav Tallinnas Kesklinna linnaosas Vanalinna asumis.
1938-1987 kandis tänav nime Väike-Rannavärava tänav.
Netosissetulek

Netosissetulek (inglise keeles disposable income) hõlmab kogutulu, sealhulgas palka, ettevõtlusest saadud tulu, vara renditulu, elatisi ja toetusi, millest on maha arvutatud mitmesugused maksud, näiteks tulumaks ja sotsiaalmaks. Terve leibkonna sissetuleku puhul liidetakse kõigi leibkonnaliikmete sissetulekud ja jagatakse leibkonnaliikmete arvuga.

Puhaskasum

Ettevõtte netosissetulekut nimetatakse puhaskasumiks (inglise keeles net income). Puhaskasum, samamoodi kui netosissetulek, on rahaline väärtus, mis jääb alles pärast kõikide kulude maha arvamist. Firma tuludest arvatakse maha tegevuskulud, sealhulgas kulum, rent, kommunaalmaksed ja tööjõukulud.
Aimi (eesnimi)

Aimi on naisenimi.
2019. aasta seisuga oli see Eestis esinemissageduselt 546. naisenimi. 1. jaanuari 2019 seisuga oli Eestis eesnimi Aimi 181 naisel.
Thurstoni maakond (Nebraska)

Thurstoni maakond (Thurston County) on maakond USA-s Nebraska osariigis. Geograafilised koordinaadid on 42°16' N, 96°55' W.
Maakonna halduskeskus ja suurim linn on Pender.
Maakonna pindala on 1026 km², millest 6 km² moodustab veepindala.
Elanike arv oli 2010. aasta rahvaloenduse järgi 6940. Aastal 2000 oli elanike arv 7171.

Ajalugu

Thurstoni maakond moodustati 1889. aastal Dakota ja Burti maakonna osadest. Maakond sai nime USA senaatori John Mellen Thurstoni järgi.
Biarmia (poeem)

"Biarmia" on komi õpetlase ja kirjaniku Kallistrat Žakovi (1866–1926) kirjutatud komi rahvuseepos. Eesti keeles ilmus "Biarmia" Arvo Valtoni tõlkes aastal 2015 (ISBN 9789949445813). 
Teos on saanud nime viikingiaegsetes saagades ja keskaja geograafias mainitud soome-ugri ajaloolise piirkonna Biarmia järgi.

Tekkelugu

Žakov kirjutas "Biarmia" "Kalevalast" inspireerituna 1916. aastal, viibides oma sõnul kirjutamise ajal Soome metsades. Originaaltekst on kirjutatud vene keeles, koos komikeelse tõlkega ilmus raamat 1992. aastal.

Vorm

"Biarmia" koosneb 7000 reast. Tegu on tüüpilise šamaanieeposega.

Sisu

"Biarmia" räägib komide elust enne Novgorodi võimu ja kristluse tulekut.
Stryni vald

Stryni vald on vald Sogn og Fjordane maakonnas Norras.
Valla pindala on 1381 km².
Stryni vallas elab 6855 inimest (2004) ja rahvastiku tihedus on 5 inimest/km².
Vallas asub osa Jostedalsbreeni rahvuspargist ja Jostedalsbreenist.
Zooklorell

Zooklorell on veeselgrootu (nt protisti, käsna, ainuõõsse) kehas sümbioosis elav üherakuline rohevetikas (sageli perekonnast Chlorella) või viburiga protist.